Document ID: /fineweb-2-swissfilter-quality_10-filterrobots/filtered/01835.jsonl.gz/51

Nodavlat notijorat tashkilotlari faoliyati takomillashmoqda
Konsullik va viza masalalari bo’yicha O’zbekiston Respublikasining Berlindagi Elchixonasiga murojaat qilishingizni so’raymiz:
Perleberger Str. 62, 10559 Berlin
Tel.: +49 30 394 098 30/80
Fax: +49 30 394 098 62
<email-pii>
O’zbekiston TIV ishonch telefoni:
+998 71 233 28 28
Xorazmda Fuqarolik jamiyati shakllanishini monitoring qilish mustaqil instituti viloyat hududiy bo‘limi tomonidan “O‘zbekistonda fuqarolik jamiyati rivojlanishining miqdor va sifat o‘zgarishlari: Xorazm viloyati misolida” mavzusida konferensiya o‘tkazildi.
O‘zbekiston Respublikasi Oliy Majlisi Senati a’zolari, viloyat hokimligi, viloyat xotin-qizlar qo‘mitasi, “Kamolot” yoshlar ijtimoiy harakati viloyat kengashi, “Mahalla” xayriya jamoat fondi viloyat bo‘limi, adliya boshqarmasi, boshqa davlat va jamoat tashkilotlari mas’ul xodimlari, nodavlat notijorat tashkilotlari mutaxassislari ishtirok etgan anjumanda Prezidentimiz rahnamoligida mamlakatimizda kuchli fuqarolik jamiyati va huquqiy demokratik davlat barpo etish borasida amalga oshirilayotgan izchil islohotlar yuksak samaralar berayotgani ta’kidlandi.
Davlatimiz rahbari tomonidan ilgari surilgan Mamlakatimizda demokratik islohotlarni yanada chuqurlashtirish va fuqarolik jamiyatini rivojlantirish konsepsiyasi bu borada muhim dasturilamal bo‘lmoqda.
– Bugungi kunda viloyatda 509 nodavlat notijorat tashkiloti faoliyat yuritmoqda, – deydi Fuqarolik jamiyati shakllanishini monitoring qilish mustaqil instituti Xorazm viloyati hududiy bo‘limi rahbari Ilyos Abdullayev. – Ularning jamiyat hayotidagi ishtiroki kengayib bormoqda. O‘zbekiston Respublikasi Oliy Majlisi huzuridagi Nodavlat notijorat tashkilotlarini va fuqarolik jamiyatining boshqa institutlarini qo‘llab-quvvatlash jamoat fondi e’lon qilayotgan grant tanlovlarida so‘nggi besh yilda 269 ijtimoiy ahamiyatga molik loyihalar bilan ishtirok etgani fikrimiz tasdig‘idir.
Tadbirda viloyatdagi nodavlat notijorat tashkilotlari faoliyati, grant tanlovida g‘olib bo‘lgan NNTlar tajribalari, hududiy ommaviy axborot vositalari, partiya tashkilotlari, o‘zini o‘zi boshqarish organlari bilan hamkorlikda olib borilgan ishlar tahlil etilib, kelgusi vazifalar belgilab olindi.